માનવમિત્ર, મુંબઈ : વોટ્સએપે ફેક ન્યુઝ અને વિડીઓ પર સરકારની ચેતવણી બાદ મેસેજિંગ એપનો દુરુપયોગ રોકવા માટે કમર કસી લીધી છે. તેણે નકલી માહિતીઓ રોકવા માટેનાં આઈડિયા આપનારને ૫૦ હજાર ડોલર એટલે કે ૩૫ લાખ રૂપિયા આપવાની જાહેરાત કરી છે. ફેસ્બુકની માલિકીનાં વોટ્સએપે શુક્રવારે એક નિવેદનમાં જણાવ્યું હતું કે સ્વતંત્ર શોધકર્તાનાં રૂપમાં જે વ્યક્તિ તેના પ્લેટફોર્મ પર દુષ્પ્રચાર વાળી માહિતીનું નિરીક્ષણ કરીને તેમાં ઘટાડો કરવાના ઉપાયો સુચવશે તેને આ પ્રોત્સાહન રકમ આપવામાં આવશે.